ललित कुमार/परमिंदर बरियाणा | चंडीगढ़/होशियारपुर(पंजाब)
नशा तस्करी में 10 साल की सजा, 3 साल जेल में काटे, कानूनी खर्च में सारी जमीन बिकी, अब 12 साल बाद कोर्ट बोला-ये तो बेकसूर था
ललित कुमार/परमिंदर बरियाणा | चंडीगढ़/होशियारपुर(पंजाब)
ये कहानी एक ऐसे शख्स की है, जिसकी जिंदगी नशे की आदत ने नहीं, नशा खत्म करने के नाम पर होने वाली पुलिसिया कार्रवाई ने तबाह की है। कसूर बस इतना कि इसका एक रिश्तेदार नशा तस्कर था। दर्शन सिंह अब 38 साल का है। जब पुलिस ने इसे घर से उठाया, तब 26 साल का था...छह एकड़ जमीन का मालिक। फिर खाकी के करप्ट सिस्टम में ऐसा फंसा कि केस लड़ते-लड़ते सारी जमीन बिक गई और इज्जत भी। तीन साल जेल में भी काटे। अब 12 साल बाद हाईकोर्ट का फैसला आया है कि दर्शन सिंह बेकसूर है।
पंजाब में होशियारपुर के थाना माहिलपुर पुलिस ने 26 जुलाई 2002 को दर्शन सिंह को एक बड़ा तस्कर बताते हुए उसके पास से डेढ़ क्विंटल चूरापोस्त की बरामदगी दिखाई थी। पुलिस के जुटाए आधे-अधूरे सबूतों के आधार पर जिला अदालत ने भी 27 फरवरी 2005 को उसे दोषी करार देते हुए 10 साल कैद की सजा सुना दी। एक लाख रुपए जुर्माना भी लगाया। दर्शन सिंह ने जिला अदालत के फैसले को पंजाब एंड हरियाणा हाईकोर्ट में चैलेंज किया। हाईकोर्ट से जमानत मिलने में तीन साल लग गए। करीब 12 साल बाद उन्हें बरी किया गया। उनका कहना है कि जेल से बाहर आया तो सबकुछ बदल चुका था। सिर्फ चार एकड़ जमीन बची थी, जिसमें उसके भाई का भी हिस्सा है। वकील की फीस और दूसरे खर्च पूरे करने मुश्किल होने लगे, इसलिए कभी जमींदार रहे दर्शन सिंह को मजदूरी करनी पड़ी। कोई भी रिश्ता कराने को तैयार नहीं हुआ। पिता महिंदर सिंह तो पहले से ही दिव्यांग हैं, एक हादसे में छोटे भाई सतनाम सिंह के भी दोनों हाथ कट गए। इसलिए घर के ज्यादातर काम दर्शन को ही करने पड़ते हैं। उनका आरोप है कि गांव के ही कुछ लोगों उनका जमीन का विवाद था। उन्हीं ने पुलिस के साथ मिलकर मुझे फंसाया था।’
हाईकोर्ट ने कहा-निचली अदालत ने संदेह का लाभ आरोपी को देने के बजाए पुलिस को दिया
हाईकोर्ट के जस्टिस एबी चौधरी ने सजा रद्द की, फैसले में कहा- होशियारपुर की कोर्ट ने सजा सुनाने में गलती की है। संदेह का लाभ आरोपी को देने की जगह पुलिस को दिया। यह सही नहीं है। पुलिस ने चूरा पोस्त के 5 बैग बरामद करने का दावा किया, लेकिन इन सील नहीं मिली। ऐसे में ट्रायल कोर्ट ने बहुत ही साधारण ढंग से सजा सुना दी, जो नहीं होना चाहिए था।
भास्कर ख़ास
bho_Deva hin_Deva bho_Deva hin_Deva hin_Deva hin_Deva hin_Deva bho_Deva